CELEX: E2010P0002
Language: lv
Date: 2010-03-26 00:00:00
Title: Héraðsdómur Reykjavíkur 2010. gada 26. marta lūgums EBTA Tiesai sniegt konsultatīvu atzinumu lietā Þór Kolbeinsson pret Īslandes valsti (Lieta E-2/10)

2.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 325/21
            
         
      Héraðsdómur Reykjavíkur2010. gada 26. marta lūgums EBTA Tiesai sniegt konsultatīvu atzinumu lietā Þór Kolbeinsson pret Īslandes valsti
   
   (Lieta E-2/10)
   2010/C 325/05
   Ar Héraðsdómur Reykjavíkur (Reikjavīkas apgabaltiesa) 2010. gada 26. marta vēstuli EBTA Tiesai iesniedza lūgumu, kuru EBTA Tiesas kanceleja saņēma 2010. gada 6. aprīlī, par konsultatīvo atzinumu lietā Þór Kolbeinsson pret Īslandes valsti, par šādiem jautājumiem.
   
               1)
            
            
               Vai situācija, kad darbinieks, ņemot vērā viņa paša līdznolaidību, tiek uzskatīts par atbildīgu zaudējumos, kas radušies nelaimes gadījuma darbā rezultātā, lai gan ir noteikts, ka darba devējs nav pats pēc savas iniciatīvas ievērojis noteikumus par drošību un apstākļiem darba vietā, ir saderīga ar noteikumiem Padomes 1989. gada 12. jūnija Direktīvā 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā un Padomes 1992. gada 24. jūnija Direktīvā par darba drošības un veselības aizsardzības minimālo prasību īstenošanu pagaidu vai pārvietojamajos būvlaukumos (astotā atsevišķā direktīva Direktīvas 89/391/EEK 16. panta 1. punkta nozīmē)?
            
         
               2)
            
            
               Ja atbilde uz šo jautājumu ir negatīva, vai Īslandes valstij ir jāatlīdzina zaudējumi darbiniekam, kurš cietis nelaimes gadījumā darbā un kuram pretēji iepriekš minētajām direktīvām ir bijis daļēji vai pilnībā jāsedz radušies zaudējumi, ņemot vērā viņa paša līdznolaidību, pamatojoties uz to, ka valsts nav pareizi transponējusi šīs direktīvas Īslandes tiesību aktos?